KOMISSION ASETUS (EY) N:o 1340/97,
annettu 11 päivänä heinäkuuta 1997,
GATTiin sidottujen ja tiettyjen muiden yhteisön tariffikiintiöiden avaamisesta ja hoidosta tiettyjen maatalous-, teollisuus- ja kalataloustuotteiden osalta sekä mainittujen tariffikiintiöiden muuttamista tai mukauttamista koskevista yksityiskohtaisista säännöistä annetun neuvoston asetuksen (EY) N:o 1808/95 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon GATTiin sidottujen ja tiettyjen muiden yhteisön tariffikiintiöiden avaamisesta ja hoidosta tiettyjen maatalous-, teollisuus- ja kalataloustuotteiden osalta sekä mainittujen tariffikiintiöiden muuttamista tai mukauttamista koskevista yksityiskohtaisista säännöistä 24 päivänä heinäkuuta 1995 annetun neuvoston asetuksen (EY) N:o 1808/95 (1), sellaisena kuin se on viimeksi muutettuna asetuksella (EY) N:o 2016/96 (2), ja erityisesti sen 9 ja 10 artiklan,
sekä katsoo, että
asetuksella (EY) N:o 1808/95 on avattu yhteisön tariffikiintiöitä tietyille maatalous-, teollisuus- ja kalataloustuotteille tullitariffeja ja kauppaa koskevassa yleissopimuksessa,
tiettyjen alkoholipitoisten juomien tullien poistamisesta 24 päivänä maaliskuuta 1997 tehdyssä neuvoston päätöksessä 97/360/EY (3) säädetään Euroopan yhteisössä avattavien WTO:n tariffikiintiöiden luettelon muuttamisesta lisäämällä tariffikiintiö tietynarvoiselle rommille ja taffialle 1 päivästä heinäkuuta 1997, kunnes tullittomuus saavutetaan 1 päivänä tammikuuta 2003,
asetuksen (EY) N:o 1808/95 liitettä I on siis muutettava lisäämällä siihen tämän asetuksen liitteessä esitetyt tuotteet, ja
tässä asetuksessa säädetyt toimenpiteet ovat tullikoodeksikomitean antaman lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1808/95 liitteeseen I tämän asetuksen liitteessä esitetty tariffikiintiö.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä heinäkuuta 1997.